钦定古今图书集成/明伦汇编/官常典/第642卷 > 林蕴
## 钦定古今图书集成/明伦汇编/官常典/第642卷 > 林蕴

按《唐书》本传，“蕴字复梦，泉州莆田人。父披，字茂彦，以
临汀多山鬼淫祠，民厌苦之，撰《无鬼论》。刺史樊晃奏
署临汀令，以治行迁别驾。缊世通经，西川节度使韦
皋辟推官。刘辟反，蕴晓以逆顺，不听。复遗书切谏，辟
怒，械于狱，且杀之。将就刑，大呼曰：‘危邦不入，乱邦不
居，得死为幸矣’。辟惜其直，阴戒刑人抽剑磨其颈，以”
胁服之，蕴叱曰：“死即死我颈岂顽奴砥石邪！”辟知不
可服，舍之，斥为唐昌尉。及辟败，蕴名重京师，沧景程
权辟掌书记。既而权上四州版籍请吏，而军中习熟
擅地畏内属，挟权拒命，不得出。蕴陈君臣大议，谕首
将人人释然，于是权得去。蕴迁礼部员外郎。刑部侍
郎刘伯刍荐之于朝，出为邵州刺史